wickkiey/tamil-wikipedia-chunked huggingface dataset:
# Module:ISO 3166/data/PK

return {
lang = "en, ur",
["IS"] = {name="Islamabad Capital Territory",isonames={en="Islamabad",ur="Islāmābād"}},
["GB"] = {name="Gilgit-Baltistan",isonames={en="Gilgit-Baltistan",ur="Gilgit-Baltistān"}},
["JK"] = {name="Azad Kashmir",isonames={en="Azad Jammu and Kashmir",ur="Āzād Jammūñ o Kashmīr"},altnames={"Azad Jammu and Kashmir","AJK"}},
["BA"] = {name="Balochistan",isonames={en="Balochistan",ur="Balōchistān"}},
["KP"] = {name="Khyber Pakhtunkhwa",isonames={en="Khyber Pakhtunkhwa",ur="Khaībar Pakhtūnkhwā"}},
["PB"] = {name="Punjab",isonames={en="Punjab",ur="Panjāb"}},
["SD"] = {name="Sindh"}
}
# திவ்யா மதர்னா

**திவ்யா மதர்னா** (*Divya Maderna*) என்பவர் இராசத்தானைச் இந்திய அரசியல்வாதி ஆவார். இவர் இந்தியத் தேசிய காங்கிரசு உறுப்பினராக உள்ளார். மதர்னா 2018ஆம் ஆண்டு தேர்தலில் ஓசியன் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.
# திவ்யா மதர்னா

## வாழ்க்கை

மதர்னா அரசாங்க அமைச்சர் மகிபால் மதர்னா மற்றும் லீலா மதர்னாவின் மகள் ஆவார். இவரது தாத்தா பரசுராம் மதேர்னாவும் அரசியல்வாதி ஆவார். இராசத்தான் சட்டமன்றத்தில் அமைச்சராக பணியாற்றினார்.  
மதர்னா இங்கிலாந்தின் நாட்டிங்ஹாம் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 2010-ல், தனது 26 வயதில், சோத்பூரில் உள்ள ஒசியனில் நடந்த மாவட்ட குழுத் தேர்தலில் இவர் போட்டியிட்டு வெற்றி பெற்றார். இவர் 2018ஆம் ஆண்டு இராசத்தான் சட்டமன்றத் தேர்தலில் இந்தியத் தேசிய காங்கிரசின் சார்பில் சோத்பூரின் ஓசியனில் போட்டியிட்டு வெற்றி பெற்றார்.
# பிரபா மிசுரா

**பிரபா மிசுரா** என்பவர் இந்திய அரசியல்வாதி ஆவார்.
# பிரபா மிசுரா

## இளமை

பிரபா மிசுரா திரிபாதி குடும்பத்தில் ஷாஹபாத் ஹர்தோயில் பிறந்தார். அஜ்மீரில் ரயில்வே கணக்காளராக பணிபுரியும் பண்டித அசாரி லால் மிசுராவின் மகன் சுக் தியோ பிரசாத் மிசுராவினை பெரும்பாலான பெண்களைப் போலவே தனது 13 வயதிலேயே மணந்தார்.
# பிரபா மிசுரா

## கல்வி

பிரபா ஆக்ரா பல்கலைக்கழகத்தில் இரண்டு முதுகலைப் பட்டங்களையும் அஜ்மீர் அரசு கல்லூரியில் இளநிலை சட்டப் பட்டத்தினையும் பெற்றார்.
# பிரபா மிசுரா

## திருமண வாழ்க்கை

மிசுரா ஒரு பிரகாசமான மாணவி மற்றும் அறிவைப் பெறுவதில் ஆர்வம் கொண்டிருந்தார். இவர் கல்வியைத் தொடர இவருடைய மாமனார் உறுதுணையாக இருந்தார். மிசுரா கல்வி பயின்ற காலத்தில் கல்வியைத் தொடர்ந்த ஒரு சில பெண்களில் இவரும் ஒருவர்.
# பிரபா மிசுரா

## அரசியல் வாழ்க்கை

மிசுரா இராசத்தான் மாநிலத்தைச் சேர்ந்த புஷ்கர் சட்டமன்றத் தொகுதியில் சட்டமன்றத் தேர்தலில் போட்டியிட்டார். இவர் 1957 முதல் 1977 வரை சட்டமன்ற உறுப்பினராக இருந்தார். 1957, 1962, 1967 மற்றும் 1972 தேர்தல்களில் இவர் சட்டமன்றத் தேர்தல்களில் வெற்றி பெற்றார். மிசுரா இந்தியத் தேசிய காங்கிரசு கட்சியினை சார்ந்தவர். மிசுரா தனது வாழ்நாளில் பல்வேறு அமைச்சரவை பதவிகளை வகித்தார்.
# முக்தா திலகர்

**முக்தா திலகர்** (17 ஆகத்து 1965 - 22 திசம்பர் 2022) என்பவர் இந்திய அரசியல்வாதி ஆவார். இவர் 2019 மாநிலத் தேர்தலில் பாரதிய ஜனதா கட்சியின் உறுப்பினராக மகாராட்டிர சட்டப் பேரவைக்கு கசுபா பெத்திலிருந்து தேர்ந்தெடுக்கப்பட்டார்.  
திலகர் 2017 முதல் 2019 வரை புனே மாநகரத்தந்தையாகத் தேர்ந்தெடுக்கப்பட்டார். மாநகரத்தந்தை பதவியைப் பிடித்த முதல் பாஜக உறுப்பினர் திலகர் ஆவார். புனேவில் 22 திசம்பர் 2022 அன்று திலகர் புற்றுநோயால் இறந்தார்.
# முக்தா திலகர்

## சொந்த வாழ்க்கை

முக்தா திலகர் ஜெயந்தராவ் திலகரின் மருமகள், ஜெயந்தராவ் திலகர் பால கங்காதர திலகரின் பேரன் ஆவார். முக்தா திலகரின் கணவர் சைலேசு திலகரும் பாஜக தொடர்புடையவர்.  
திலகர் 22 திசம்பர் 2022 அன்று தனது 57ஆவது வயதில் மறைந்தார். இவரது மறைவுக்கு இந்தியப் பிரதமர் நரேந்திர மோடி இரங்கல் தெரிவித்துள்ளார்.
# வித்யா தாக்கூர்

**வித்யா தாக்கூர்** (*Vidya Thakur*)(பிறப்பு 15 சூன் 1963) பாரதிய ஜனதா கட்சியின் தலைவர் மற்றும் கோரேகாவிலிருந்து தேர்ந்தெடுக்கப்பட்ட 13வது மகாராட்டிர சட்டமன்ற உறுப்பினர் ஆவார். தேவேந்திர ஃபட்னாவிஸ் அமைச்சகத்தில் பெண்கள் மற்றும் குழந்தைகள் மேம்பாடு, உணவு மற்றும் குடிமைப் பொருள் வழங்கல் மற்றும் நுகர்வோர் பாதுகாப்பு, உணவு மற்றும் மருந்து நிர்வாக அமைச்சராக இருந்தார். 10 சூலை 2016 அன்று இவர் அமைச்சரவை மாற்றத்தில் உணவு மற்றும் மருந்து நிர்வாகப் பொறுப்பிலிருந்து விடுவிக்கப்பட்டார்.
# வித்யா தாக்கூர்

## கல்வி மற்றும் ஆரம்பகால தொழில்

தாக்கூர் குடிலால் கோவிந்திரம் செக்சேரியா சர்வோதயா பள்ளியில் பயின்று பள்ளிக் கல்வியினை 1977-ல் முடித்தார்.
# வித்யா தாக்கூர்

## அரசியல்

வித்யா தாக்கூர் முதன்முறையாக 1992-ல் பிரஹன்மும்பை மாநகராட்சி தேர்தலில் வெற்றி பெற்றார்.
# வித்யா தாக்கூர்

## அரசியல்

### வகித்தப் பதவிகள்

#### பாஜகவிற்குள்

- பொதுச் செயலாளர் மும்பை மகிளா மோர்ச்சா
# வித்யா தாக்கூர்

## அரசியல்

### வகித்தப் பதவிகள்

#### சட்டமன்றம்

- பிரஹன்மும்பை மாநகராட்சி 2007
- மேனாள்பொது சுகாதார குழு தலைவர<sup data-ve-ignore="true">&#x5B; *<span title="This claim needs references to reliable sources. (February 2020)">மேற்கோள் தேவை</span>* &#x5D;</sup>்
- துணை மேயர், பெருநகரமும்பை மாந<sup data-ve-ignore="true">&#x5B; *<span title="This claim needs references to reliable sources. (February 2020)">மேற்கோள் தேவை</span>* &#x5D;</sup>கராட்சி 17 மார்ச் 2007
- உறுப்பினர், மகாராஷ்டிர சட்டமன்றம் - 2014 முதல்
# காப்பு ராஜையா

**காப்பு ராஜையா** ( *Kapu Rajaiah* ) (7 ஏப்ரல் 1925 - 20 ஆகஸ்ட் 2012) ஒரு இந்திய ஓவியர். இவர் நாட்டுப்புற வாழ்க்கை ஓவியங்களை சித்தரிப்பதற்காக நன்கு அறியப்பட்டார். மேலும்,இவரது படைப்புகள் உலகம் முழுவதும் காட்டப்பட்டன. 1963 இல் தொடங்கப்பட்ட லலிதா கலா சமிதியின் நிறுவனர் ஆவார். அதன் விரிவாக்கம் கலா பவனில் திறக்கப்பட்டது.
# காப்பு ராஜையா

## வாழ்க்கை

ராஜையா மேதக்க்கின் சித்திபேட்டையில் ஒரு ஏழைக் குடும்பத்தில் பிறந்தார். ஐதராபாத்தில் உள்ள அரசு கலைப் பள்ளியில் முடித்தார்.  
இவரது நகாஷி கலைப் படைப்புகளில் வத்தேரா மகிளா, எல்லம்மா ஜோகி, கோபிகா கிருஷ்ணா, பந்த பொலாலு, வசந்த கேளி, கோலாட்டம், டாடி டேப்பர்ஸ், போனலு மற்றும் பதுகம்மா போன்ற கருப்பொருள்கள் இடம் பெற்றிருந்தன.
# காப்பு ராஜையா

## இறப்பு

தனது 87வது வயதில் 20 ஆகஸ்ட் 2012 அன்று பார்கின்சன் நோயின் சிக்கல்களால் காலமானார்.
# காப்பு ராஜையா

## விருதுகள்

- 1975 இல் சித்ரகலா பிரபூர்ணா
- 1988 இல் இந்திய அரசாங்கத்தின் மூத்த சகா
- லலித் கலா அகாடமி
- கலா பிரவீணா 1993
- பாரதமுனி கலை அகாடமியின் கலா ரத்னா, 1993
- கலா விபூசணா
- ஆந்திர அரசின் ஹம்சா விருது
- ஆந்திர அரசிடமிருந்து ராஜீவ் பிரதிபா புரஸ்கார்
- 2007 லலித் கலா அகாடமியின் லலித் கலா ரத்னா.
# நகாஷி கலை

**நகாஷி கலை** ( *Nakashi art* ) என்பது இந்தியாவின் தெலங்காணா மாநிலத்தில் உள்ள சித்திபேட்டை மாவட்டம் மற்றும் நிர்மல் & ஜக்டியால் மாவட்டத்தின் செரியலில் நடைமுறையில் உள்ள ஒரு கலை வடிவமாகும். இவை அடிப்படையில் புராணங்கள் மற்றும் நாட்டுப்புறக் கதைகளின் கருப் பொருள்களை உள்ளடக்கியது. இவை கதை சொல்லலில் பயன்படுத்தப்படுகின்றன.
# நகாஷி கலை

## வரலாறு

உஸ்தா கலைஞர்களை அழைத்து வந்த முகலாய பேரரசர்களால் இந்த கலை இந்தியாவிற்கு கொண்டு வரப்பட்டதாக நம்பப்படுகிறது. கடந்த காலத்தில் தெலுங்காணா பகுதியில் செழித்து வளர்ந்த இக்கலை "சித்ரகலா" எனவும் அழைக்கப்படுகிறது. தொன்மங்கள், நாட்டுப்புறக் கதைகள் மற்றும் சாதிப் புனைவுகளின் காட்சிகள் ஒரு துணியில் படங்களாக வரையப்பட்டு அதன் அடிப்படையில் கதைகள் பார்வையாளர்களுக்குச் சொல்லப்பட்டன. இப்படியான வண்ணங்களில் படங்களை வரையும் கலைக்கு "நகாஷி சித்ரகலா" என்று பெயர். அப்படிப்பட்ட படங்களை எழுதுபவர்கள் நகாஷி என்று அழைக்கப்படுகிறார்கள். நகாஷி என்ற சொல் உருதுவில் இருந்து வந்தது. நக்ஷ் என்றால் அச்சு போல் வரைவது. இதற்கு 'நாகிஷி' என்றும் பெயர் உண்டு. கடந்த காலத்தில் நவாப்கள் அரசவைகளிலும், மஹால்களிலும் இக்கலையை ஆதரித்தனர். நவாப்கள் வழங்கிய உருது பெயருக்கு 'சித்தங்கா', 'சித்தாரி' என்ற பெயர்களும் உண்டு. கரீம்நகர் மாவட்டம், வெமுலவாடா மண்டலத்தின் திப்பாபுரம் மற்றும் அனுபுரம் கிராமங்களில் நகாஷிகள் உள்ளனர். முந்தைய வாரங்கல் மாவட்டம் செர்யாவில் (இது மறுசீரமைப்பின் போது சித்திப்பேட்டை மாவட்டத்திற்கு மாற்றப்பட்டது). இந்த ஜாதியை சேர்ந்த பலர் ஜாதி தொழிலை கைவிட்டு வேறு தொழில் செய்து பிழைப்பு நடத்தி வருகின்றனர்.வாரங்கல் மாவட்டத்தில் உள்ள இரு நாகாசி குடும்பத்தைச் சேர்ந்தவர்கள் இன்றும் இந்த திரைப்பட கலையை தொழிலாக கொண்டு வாழ்ந்து வருகின்றனர். இந்த வரைபடங்கள் செர்யாலாவில் வரையப்பட்டிருப்பதால், இந்த நகாஷி வரைபடங்கள் செர்யாலா ஓவியங்கள், நாகாஷி படங்கள் மற்றும் நகாஷி படச்சித்திரங்கள் என்று அழைக்கப்படுகின்றன.
# நகாஷி கலை

## கலை வடிவம்

நகாஷி கலை பொதுவாக பிரகாசமான வண்ணங்களைக் கொண்டிருக்கும் (பெரும்பாலான முதன்மை நிறங்கள்) பின்னணியில் சிவப்பு நிறத்தில் ஆதிக்கம் செலுத்துகிறது. பழங்கால இலக்கியம் மற்றும் நாட்டுப்புற மரபுகளின் களஞ்சியத்தில் இருந்து வரையப்பட்ட கருப்பொருள்கள் மற்றும் கதைகளுடன் நன்கு தொடர்புடையது.  
நகாஷி சுருள்கள் மற்றும் பொம்மைகள் முதலில் கதை சொல்ல பயன்படுத்தப்பட்டது. தற்போதைய நாட்களில், அவை வீடுகளில் சுவர்களை அலங்கரிக்க பயன்படுத்தப்படுகின்றன. செரியால் சுருள் ஓவியங்கள் இந்த கலையில் மிகவும் பகட்டான பதிப்பாகும்.
# செரியால் சுருள் ஓவியங்கள்

**செரியால் சுருள் ஓவியங்கள்** ( *Cheriyal scroll painting* ) என்பது நகாஷி கலையின் பகட்டான பதிப்பாகும். இது தெலங்காணாவின் தனித்துவமான உள்ளூர் வடிவங்களில் நிறைந்துள்ளது. இவை தற்போது இந்தியாவின் ஐதராபாத்து, தெலுங்காணாவில் மட்டுமே தயாரிக்கப்படுகின்றன. சுருள்கள் ஒரு திரைப்படக் கதை வடிவத்தில் வரையப்படுகின்றன. மேலும் இந்தியப் புராணங்களின் கதைகளையும் சித்தரிக்கிறது, பொதுவான கருப்பொருள்களாக கிருஷ்ண லீலை, இராமாயணம், மகாபாரதம், சிவபுராணம், மார்கண்டேய புராணம் மற்றும் கௌடா, மதிகா போன்ற சமூகங்களின் கதைகள்" இதில் வரையப்படுகின்றன.  
முன்னதாக, இந்த ஓவியங்கள் ஆந்திரா முழுவதிலும், நாட்டின் பல்வேறு பகுதிகளிலும் பரவலாக இருந்தன. செரியல் சுருள்கள் முந்தைய காலங்களில் தெலுங்காணா முழுவதும் பிரபலமாக இருந்திருக்க வேண்டும். இருப்பினும் தொலைக்காட்சி, திரைப்படங்கள் மற்றும் கணினிகளின் வருகையால் செரியால் நகரத்திலேயே சுருங்கிவிட்டது.  
இக்கலை ஒரிசாவின் பட்டாசித்திரத்தைப் போலவே அமைந்துள்ளது. மேலும், வாரங்கலின் செரியலில் பயிற்சி பெற்ற நகாஷி ஒரு தனித்துவமான கலை வடிவமாக உருவானது. இக்கலை வடிவம் மற்றும் நுட்பத்தில் மிகவும் பகட்டானதாக உள்ளது.
# செரியால் சுருள் ஓவியங்கள்

## வடிவங்கள்

முன்பு நாகாஷி சுருள்கள் மற்றும் பொம்மைகள் கதை சொல்ல பயன்படுத்தப்பட்டது. கலைஞர்கள் அவற்றை உருவாக்கி கதைசொல்லிகளுக்கு வழங்குவார்கள். இப்போது அவை வீடுகளில் சுவர்களை அலங்கரிக்க மட்டுமே பயன்படுத்தப்படுகின்றன. மேலும், முன்பெல்லாம் 60-70 அடி சுருள்கள் உருவாக்கப்பட்டது. தற்காலத்தில் இவ்வளவு பெரியவற்றைத் தொங்கவிட அதிக இடவசதி இல்லாததால், அளவு குறைக்கப்பட்டுள்ளது. எனவே, இப்போது சுருள்கள் முழு உரையை விட ஒரு குறிப்பிட்ட காவியம் அல்லது உரையிலிருந்து சில அத்தியாயங்களை சித்தரிக்கின்றன.
# செரியால் சுருள் ஓவியங்கள்

## நவீன காலம்

இன்று உள்ளூர் புராணங்களில் இருந்து எடுக்கப்படும் நீண்ட கதைகள் குறைக்கப்பட்டுள்ளன. ஏனெனில் நீண்ட சுருள்களுக்கான பாரம்பரிய புரவலர்கள் இல்லை. கலைஞர்கள் தங்கள் வடிவங்களை மாற்றியமைக்க வேண்டிய கட்டாயத்தில் உள்ளனர். இப்போதெல்லாம் அவர்கள் சுருள்களின் சிறிய பதிப்புகளை வரைகிறார்கள். பாரம்பரிய கதைகளில் இருந்து ஒரு அத்தியாயம் அல்லது பாத்திரத்தைமட்டுமே சித்தரிக்கின்றனர். இவை நவீன வீடுகளின் சுவர்களில் தொங்கவிடப்படலாம். மேலும், பாரம்பரிய முறையில் வண்ணங்கள் இப்போது தயாரிக்கப்படுவதில்லை. முன்னதாக, அவர்கள் கடல் ஓடுகளில் இருந்து எடுக்கப்பட்ட இயற்கையான வெள்ளையையும், விளக்கெண்ணெய்யிலிருந்து கருப்பு மற்றும் மஞ்சளிலிருந்து மஞ்சள் நிறத்தையும் பயன்படுத்தினர்.
# செரியால் சுருள் ஓவியங்கள்

## அறிவுசார் சொத்து உரிமை

செரியால் சுருள் ஓவியங்கள் 2008 இல் அறிவுசார் சொத்து உரிமைகள் பாதுகாப்பு அல்லது புவியியல் குறியீட்டுத் தகுதியைப் பெற்றது.
# கடல் ஆடு

**கடல் ஆடு** (*Sea goat*) என்பது புராணகால நீர்வாழ் விலங்கு ஆகும். இது பாதி ஆடு மற்றும் பாதி மீன் என்று விவரிக்கப்படுகிறது.  
மகர ராசியானது பொதுவாகக் கடல் ஆடுகளின் வகையாகக் கற்பனை செய்யப்பட்டது. மெசபடோமியாவின் வெண்கலக் காலத்திலிருந்து இது குறித்த தகவல்கள் காணப்படுகின்றன. பின்னர் பாபிலோனியர்கள் 'ஆடு மீன்' என்பதை, என்கி கடவுளைக் குறிக்கின்றனர்.
# கடல் ஆடு

## கிரேக்க விளக்கம்

கடல் ஆட்டின் கிரேக்க விளக்கம் பாபிலோனிய ராசியின் அறிமுகத்திலிருந்து வருகிறது. கிரேக்க பாந்தியனுக்குள் மகர விண்மீன் தொகுப்பைக் குறியிடும் முயற்சியில், இரண்டு கட்டுக்கதைகள் பயன்படுத்தப்பட்டன. சியுசு வளர்த்த ஆடு அமல்தியா என்பது ஒன்று. ஒரு குழந்தையாக அவரை கவனித்துக்கொண்டதற்கு நன்றி செலுத்தும் விதமாக, சியுசு இவரை நட்சத்திரங்களுக்குள் ஒன்றாக வைக்கிறார். மற்றொன்று கடல் ஆடு பான் வனக் கடவுள். அசுரன் தைபோனிலிருந்து தப்பிக்க சியுசு ஆற்றில் குதித்ததாகப் புராணம் கூறுகிறது. இவர் ஆற்றில் குதிக்கும் போது தன்னை ஒரு மீனாக மாற்ற முயல்கிறார். ஆனால் இவர் மிக விரைவாக நீரினுள் சென்றார். எனவே இவரது கீழ் பாதி மட்டுமே மீனாக மாறுகிறது. சியுசு பின்னர் அசுரனுடன் போரில் ஈடுபடுகிறார். சியுசு அசுரனைத் தோற்கடித்தார். ஆனால் தைபோன் சியுசு கால்களிலிருந்த தசைகளைச் சேதப்படுத்தினார். எர்மெசு உதவியுடன், பான் சேதமடைந்த தசைகளை மாற்றுகிறது. இவரைக் குணப்படுத்தியதற்கான வெகுமதியாக, சியுசு பானை வானத்தில் மகரமாக வைத்தார். ஏகிபன் கடவுளும் கிரேக்கக் கலையில் கடல் ஆடாகச் சித்தரிக்கப்படுகிறார்.
# கடல் ஆடு

## யூத பாரம்பரியம்

யூத வாய்மொழி வரலாற்றில், கடல் ஆடுகள் குறிப்பிடப்பட்டுள்ளன. ஒரு நாள் கடலின் அனைத்து உயிரினங்களும் லெவியாதன் என்ற அசுரனிடம் தங்களை அர்ப்பணிக்க வேண்டும் என்று செல்கிறது. மற்றொன்றில், ஒரு கடலர் கடலில் தொலைவில் இருக்கும்போது ஒரு கடல் ஆட்டை எதிர்கொண்டார். ஆட்டின் கொம்புகளில் வாக்கியம் செதுக்கப்பட்டிருந்தது, "நான் ஒரு சிறிய கடல்-விலங்கு, ஆனால் நான் லீவியாதனுக்கு உணவளிக்க முந்நூறு பராசங்கங்களைக் கடந்து சென்றேன்."
# கடல் ஆடு

## மேலும் பார்க்கவும்

- கடற்கன்னி
# பத்மினி தியான்

**பத்மினி தியான்** (*Padmini Dian*) என்பவர் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டு நடைபெற்ற ஒடிசா சட்டமன்றத் தேர்தலில் பிஜு ஜனதா தளத்தின் வேட்பாளராக கோட்பாட் தொகுதியில் போட்டியிட்டு ஒடிசா சட்ட சபைக்குத் தேர்ந்தெடுக்கப்பட்டார். இவர் தற்போது ஒடிசா சட்டப் பேரவையில் துணி, கைத்தறி மற்றும் கைவினைத் துறை அமைச்சராகப் பணியாற்றி வருகிறார்.  
2019ஆம் ஆண்டு நடந்த தேர்தலில், பத்மினி தியான் கோட்பாட் தொகுதியில் இந்தியத் தேசிய காங்கிரசின் சட்டமன்ற உறுப்பினராக இருந்த சந்திர சேகர் மஜியை 2,500 வாக்குகள் வித்தியாசத்தில் தோற்கடித்து வெற்றி பெற்றார்.  
பத்மினி தியான் பதவிக்குத் தேர்ந்தெடுக்கப்பட்டது கோட்பாட் மக்களுக்குப் பெருமை சேர்த்த தருணம். நூற்றுக்கணக்கான உள்ளூர் கைத்தறி நெசவாளர்களின் நம்பிக்கையாக இவர் காணப்பட்டார். இவர்களின் கலை வடிவம் மறைகிறது என்ற பிசுவநாத் ராத் திரைப்படமான *கோட்பேட் வீவிங்: தி ஸ்டோரி ஆஃப் எ ரேஸ் அகென்ஸ்ட் டைம்* இல் ஆவணப்படுத்தப்பட்டுள்ளது.
# பத்மினி தியான்

## வாழ்க்கை

பத்மினி தியான் கோட்பாட் அருகே தாமனகந்தி என்ற சிறிய கிராமத்தைச் சேர்ந்தவர். பள்ளி இறுதி வகுப்பு வரை படித்த இவர், விவசாயி ஆவார். இவர் ஒடிசா மாநிலச் சட்டசபையில் அமைச்சராக உள்ளார். இவர் பிப்ரவரி 2020-ல் *தெய்வீக துணி* என்ற உள்ளூர் கை நெசவு பற்றிய புத்தகத்தை வெளியிட்டார்.  
தியான், தனது சமூகப் பணிகளுக்காகவும், மக்களுடன் நெருக்கமாக இருப்பதற்காகவும் அறியப்பட்டவர். இவர் பல தோட்டப் பட்டறைகள் மற்றும் இரத்த தான முகாம்களை ஏற்பாடு செய்துள்ளார். பல சுயஉதவிக் குழுக்களின் உறுப்பினராகவும் தியான் உள்ளார்.
# பத்மினி தியான்

## மேலும் பார்க்கவும்

- கோட்பேட் கைத்தறி துணிகள்
# அரசு கலை அறிவியல் கல்லூரி, குமாரபாளையம்

**அரசு கலை அறிவியல் கல்லூரி, குமாரபாளையம்** (*Government Arts and Science College, Komarapalayam*) என்பது இந்தியாவில் தமிழ்நாட்டின் நாமக்கல் மாவட்டத்தில் உள்ள ஓர் அரசு கல்லூரி ஆகும்.
# அரசு கலை அறிவியல் கல்லூரி, குமாரபாளையம்

## அமைவிடம்

அரசு கலை அறிவியல் கல்லூரி, குமாரபாளையம் என்பது நாமக்கல் மாவட்டம் குமாரபாளையம் நகராட்சியில் ஓலப்பாளையம் சாலையில் அரசு கல்வியியல் கல்லூரிக்கு அருகில் அமைந்துள்ளது.
# அரசு கலை அறிவியல் கல்லூரி, குமாரபாளையம்

## அங்கீகாரம்

இக்கல்லூரி புது தில்லியில் உள்ள பல்கலைக்கழக மானியக்குழுவின் அங்கீகாரமும் சேலம், பெரியார் பல்கலைக்கழக இணைவும் பெற்றது.
# அரசு கலை அறிவியல் கல்லூரி, குமாரபாளையம்

## துறைகள்

இக்கல்லூரியில் 9 கல்வித் துறைகள் உள்ளன.
# காகவாடு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | சங்கரகௌட் வீரண்ணகௌட் பாட்டீல் | இந்திய தேசிய காங்கிரஸ் |  |
| 1967 | பி. சி. பீராஜி |  |  |
| 1972 | ரகுநாத் தௌலப்பா கிட்டூர் |  |  |
| 1978 | அண்ணாராவ் பாலப்பா ஜகனூர் | இந்திரா காங்கிரஸ் |  |
| 1983 | வசந்த்ராவ் லக்ககௌடா பாட்டீல் | ஜனதா கட்சி |  |
| 1985 |  |  |  |
| 1989 | அண்ணாராவ் பாலப்பா ஜகனூர் | இந்திய தேசிய காங்கிரஸ் |  |
| 1994 | மோகன் ஹிராசந்த் சாகா | ஜனதா தளம் |  |
| 1999 | பசகௌடா உர்ப் போபட் அப்பாகௌடா பாட்டீல் | இந்திய தேசிய காங்கிரஸ் |  |
| 2000 | பரம்கௌடா அலகௌடா காகே | ஐக்கிய ஜனதா தளம் |  |
| 2004 | பாரதிய ஜனதா கட்சி |  |  |
| 2008 |  |  |  |
| 2013 |  |  |  |
| 2018 | ஸ்ரீமந்த் பாலாசாகேப் பாட்டீல் | இந்திய தேசிய காங்கிரஸ் |  |
| 2019 | பாரதிய ஜனதா கட்சி |  |  |
| 2023 | பரம்கௌடா அலகௌடா காகே | இந்திய தேசிய காங்கிரஸ் | } |
**குறிப்பு**
# பெண்கள் அமைதி சங்கம்

**பெண்கள் அமைதி சங்கம்** (*Women's Peace Society*) என்பது அமெரிக்காவில் இராணுவமயமாக்கல் மற்றும் வன்முறையின் அக்கிரமத்தை மையமாகக் கொண்ட ஒரு ஒழுங்கமைக்கப்பட்ட இயக்கமாகும். பெண்கள் அமைதிச் சங்கம் பதினான்கு ஆண்டுகளாகச் செயலில் உள்ள அமைப்பாக இருந்தது. இது, 1919 இல் நிறுவப்பட்டது. மேலும், ஒரு தனி அமைதி இயக்கமாக - மேற்கு அரைக்கோளத்தின் பெண்கள் அமைதி ஒன்றியம்-1933இல் உருவானது. ஃபேன்னி கேரிசன் வில்லார்ட், எலினோர் பைர்ன்ஸ், கேதரின் டெவரூக்ஸ் பிளேக், மற்றும் கரோலின் லெக்சௌ பேப்காக் ஆகியோர் சர்வதேச மகளிர் அமைப்பின் அமைதி மற்றும் சுதந்திரத்திற்கான லீக், செயற்குழுவில் இருந்து விலகிய போது **பெண்கள் அமைதி சங்கம்** செப்டம்பர் 12, 1919 இல் அமெரிக்காவில் உருவாக்கப்பட்டது. ஏனெனில் அவர்கள் "முழு உறுப்பினர் மற்றும் செயற்குழுவில் ஒருமைப்பாட்டின் அடிப்படை பற்றாக்குறையை" கண்டறிந்தனர். குழுவின் தலைவர், ஃபேன்னி கேரிசன் வில்லார்ட், முதலாம் உலகப் போரின் கொடிய விளைவுகளுக்குப் பிறகு மனிதாபிமான பிரச்சினைகளுக்கு முக்கியத்துவம் கொடுக்கவும், அனைத்து உயிர்களின் முக்கியத்துவத்திற்கான விழிப்புணர்வை ஏற்படுத்தவும் முயன்றார்.
# பெண்கள் அமைதி சங்கம்

## பின்னணி

பெண்கள் அமைதி சங்கத்தின் முக்கிய அக்கறை அனைத்து போர்களையும் எதிர்கால போர் முயற்சிகளையும் ஒழிப்பதாகும். பெண்கள் அமைதி சங்கம் , பெண்கள் அமைதி ஒன்றியம் மற்றும் நல்லிணக்கத்தின் கூட்டுறவு போன்ற பிற அமைதி அமைப்புகளுடன் இணைந்து போரின் கொடுமைகள் குறித்தும், அமெரிக்கா வெளிநாட்டு விவகாரங்களில் இருந்து விலகியிருந்தால் மில்லியன் கணக்கான இறப்புகள் தவிர்க்கப்படலாம் என்றும் விழிப்புணர்வை ஏற்படுத்தியது. இந்த அமைதிக் குழுக்களில் பங்கேற்ற பெண்கள் அடிக்கடி இந்த பிரச்சனைகள் மற்றும் நகர சபை கூட்டங்கள் மற்றும் காங்கிரஸின் விசாரணைகள் மூலம் போர் எதிர்ப்பு திருத்தம் குறித்து பொதுமக்களிடம் பேசினர். மற்ற சமாதான அமைப்புக் குழுக்களுடன் இணைந்து, மகளிர் அமைதிச் சங்கம் 1923 இல் போர் எதிர்ப்பாளர்கள் லீக் ஐ உருவாக்க உதவியது, இது முதலாம் உலகப் போருக்குப் பிறகு போரை ஒழிப்பதை நோக்கி நகரும் ஒரு அமைப்பாகத் தொடர்கிறது.
# பெண்கள் அமைதி சங்கம்

## பின்னணி

### நிறுவனர்: ஹெலன் பிரான்சிஸ் "ஃபேன்னி" கேரிசன் வில்லார்ட்

ஃபேன்னி கேரிசன் வில்லார்ட் ஒரு வாக்குரிமையாளர், போர் எதிர்ப்பு இயக்கத்தின் ஆர்வலர் மற்றும் தீவிர மனிதாபிமானவாதியாக அறியப்பட்டார். ஹெலன் ஃபிரான்சிஸ் "ஃபேன்னி" கேரிசன் வில்லார்ட் டிசம்பர் 16, 1844 இல் மாசசூசெட்ஸில் வில்லியம் லாயிட் கேரிசன் மற்றும் ஹெலன் எலிசா (பென்சன்) காரிசன் ஆகியோருக்குப் பிறந்தார். ஃபேன்னி கேரிசன் வில்லார்ட் ஜனவரி 1866 இல் ஒரு செய்தித்தாளின் வெளியீட்டாளரான ஹென்றி வில்லார்டை மணந்தார். ஹென்றி மற்றும் ஃபேன்னி வில்லார்டுக்கு நான்கு குழந்தைகள் இருந்தனர்: ஹென்றி ஹில்கார்ட் வில்லார்ட்; ஓஸ்வால்ட் கேரிசன் வில்லார்ட்; ஹெலன் வில்லார்ட்; மற்றும் ஹரோல்ட் கேரிசன் வில்லார்ட். ஃபேன்னி ஜூலை 1928 இல் நியூயார்க்கில் இறந்தார்.
# பெண்கள் அமைதி சங்கம்

## பின்னணி

### நிறுவனர்: ஹெலன் பிரான்சிஸ் "ஃபேன்னி" கேரிசன் வில்லார்ட்

#### வரலாற்று முக்கியத்துவம்

இருபதாம் நூற்றாண்டின் முற்பகுதியில் ஐக்கிய அமெரிக்காவில் இருந்த மிகச் சில முதல் போர் எதிர்ப்பு மற்றும் அமைதிவாத அமைப்புகளில் பெண்கள் அமைதிச் சங்கமும் ஒன்றாகும். பெண்கள் அமைதிச் சங்கம் மற்றும் மகளிர் அமைதிக் கட்சி போன்ற போர் எதிர்ப்பு அமைப்புகள் ஐரோப்பிய மோதல்கள் மற்றும் போரின் பொருளாதாரக் காரணங்கள் பற்றிய தங்கள் கவலைகளை முன்வைத்த முதல் பெண்ணிய அமைப்புகளாகும். அமைதி மற்றும் பெண்களின் வாக்குரிமைக்கான செயல்பாட்டில் பெண்களின் பங்கேற்பின் பெருகிய ஈடுபாடு, மகளிர் அமைதிச் சங்கம் மற்றும் மகளிர் அமைதிக் கட்சி ஆகிய இரண்டு நிறுவனங்களுக்கும் ஊக்கமளித்தது. முதலாம் உலகப் போரில் ஈடுபட்ட பிறகு அமெரிக்கா முழுவதும் போர் எதிர்ப்பு இயக்கங்களில் ஆண்களும் பெண்களும் ஒன்றுபட்டனர். அனைத்து அமெரிக்க குடிமக்களும் ஆயுதங்களுக்கான தேசபக்தி அழைப்பில் இணைவார்கள் என்று எதிர்பார்க்கப்பட்டது, ஆனால் சிறுபான்மை அமைதிவாதிகள் மற்றும் வெளிநாடுகளில் வாழும் அமெரிக்க நாட்டினர்,சுதந்திரவாதத்தில் ஈடுபட்ட குடிமக்கள் இராணுவவாதத்தை எதிர்த்தனர். இருபதாம் நூற்றாண்டின் முற்பகுதியில் அமெரிக்க ஆண்களும் பெண்களும் இராணுவவாதத்திற்கு எதிராகப் பேசிய குடிமக்களில் சிலர் மற்றும் அமெரிக்காவில் போருக்கான தேசபக்தி சங்கத்திற்கு எதிரான இத்தகைய இயக்கங்களில் பங்கேற்பதன் மூலம் பெரும்பாலும் தங்கள் சொந்த சிவில் உரிமைகள் மற்றும் சுதந்திரங்களை அச்சுறுத்தினர்.
# சங்கினி

**சங்கினி** (Sangini) என்பது மதத் திருவிழாவான திஹார் மற்றும் தீஜ் திருவிழாவின் போது நேபாளப் பெண்களால் நிகழ்த்தப்படும் ஒரு குறிப்பிட்ட வகை பாடல் மற்றும் நடனம் ஆகும். இது நேபாளத்தின் மலைப்பாங்கான பகுதிகளில் உருவானது என்று சொல்லப்படுகிறது. இது, நேபாளம், இந்தியா மற்றும் பூட்டானின் சில பகுதிகளைச் சேர்ந்த நேபாள பெண்களால் நிகழ்த்தப்படுகிறது.
# சங்கினி

## விளக்கம்

சங்கினி நடனம் மற்ற சந்தர்ப்பங்களில் பொழுதுபோக்கிற்காக நிகழ்த்தப்படுகிறது. ஆனால் பெரிய அளவில் இல்லை. இந்த கிராமத்தைச் சேர்ந்த பெண்கள், பசுமை சூழ்ந்த சுற்றுப்புறங்களுக்கு மத்தியிலோ, வீட்டின் முற்றத்திலோ அல்லது கோவில்களிலோ சங்கினி நடனம் ஆடுகின்றனர். இதில் பங்கேற்கும் நடனக் கலைஞர்களே பாடல்களைப் பாடுகிறார்கள். இந்த நடனம் பிராமணர் மற்றும் செத்திரியர்களில் நேபாளி சமூகத்தின் உயர் சாதியைச் சேர்ந்தது என்று சொல்லப்படுகிறது. திருமணமாகி, கணவன் வீட்டிற்குச் சென்ற மகள்கள் தொலைதூரத்தில் இருந்து வந்து தங்கள் பெற்றோர் வீட்டில் கூடி நடனம் ஆடுவார்கள். அவர்கள் நீண்ட காலமாக மறந்துவிட்ட நண்பர்களை அங்கே சந்தித்து அவர்களுடன் நடனத்தில் பங்கேற்கிறார்கள். இந்த நடனத்தில் பெண்கள் அகல் விளக்கு தட்டுகளை பிடித்துக்கொண்டு அல்லது கலசத்தை தலையில் சுமந்து கொண்டு சங்கினி நடனம் ஆடுவார்கள்.
# சங்கினி

## புராணக் கதை

சங்கினியின் புராணக் கதை இந்துக் கடவுள் சிவன் மற்றும் பார்வதியின் புராணக் கதைக்கு செல்கிறது. சிறுவயதிலேயே கணவனை இழந்த பல இளம் விதவைகளைக் கண்டு வேதனை அடைந்த பார்வதி தேவி, திருமணமான இளம் பெண்களை அவர்களின் சாபத்திலிருந்து காப்பாற்றுமாறு சிவனிடம் மன்றாடுகிறார். திருமணமான இந்த இளம் பெண்களை சிவ பூஜை செய்யும்படி பார்வதியிடம் சிவன் அறிவுறுத்தினார். இவ்விதமாக, சிவபெருமானுக்கு பூஜை செய்தால், இளம் பெண்கள் அகால விதவையாவதிலிருந்து காப்பாற்றப்படுவார்கள் என்று நம்பப்படுகிறது.
# வங்கி வைப்புகள் காப்புறுதி கூட்டமைப்பு நிறுவனம்

**வங்கி வைப்புகள் காப்புறுதி கூட்டமைப்பு நிறுவனம்** (Federal Deposit Insurance Corporation) அமெரிக்க கூட்டரசு அரசு நிறுவனம் ஆகும். இது 1933ம் ஆண்டின் வங்கிச் சட்டத்தால் உருவாக்கப்பட்டது. இந்த வங்கி வைப்பு நிதி காப்புறுதி கூட்டமைப்பு தனது நிதியை உறுப்பினர் வங்கிகளிடமிருந்து பெறும் காப்புறுதி கட்டணத் தொகை இதன் முதன்மை நிதி ஆதாரம் ஆகும். இதன் முதன்மைப் பணி ஐக்கிய அமெரிக்க நாட்டின் வணிக வங்கிகள் மற்றும் சேமிப்பு வங்கிகளில் சேமிப்பு செய்தவர்களுக்கு வைப்புத்தொகை காப்பீடு வழங்கும் ஒரு அமெரிக்க அரசு நிறுவனமாகும். ஐக்கிய அமெரிக்க நாட்டில் செயல்படும் ஒரு வங்கி திவால் நிலைக்கு தள்ளப்ப்பட்டால், ஒரு தனி நபரின் வங்கி வைப்பு நிதியில் அதிகபட்சம் 2,50,000 அமெரிக்க டாலர் வரை இழப்பீடு வழங்கும். வங்கி அல்லாத வேறு சேமிப்புகளுக்கு காப்புறுதி வழங்கப்படாது.
# வங்கி வைப்புகள் காப்புறுதி கூட்டமைப்பு நிறுவனம்

## இதனையும் காண்க

- கூட்டாட்சியரசின் நிதிகாப்பு முறையம்
# அன்னே பிரைட்

**அன்னே பிரைட்** (*Anne Pride*) (ஜூலை 29, 1942 &ndash; ஏப்ரல் 24, 1990) பெண்களுக்கான தேசிய அமைப்பின் ஆர்வலர் மற்றும் வெளியீட்டாளர் ஆவார். இவர், வன்கலவிக்கு எதிரான ஆர்வலராக அறியப்படுகிறார். பிரைட், 1977 இல் " டேக் பேக் தி நைட் " என்ற சொல்லைப் பயன்படுத்தத் தொடங்கினார். மேலும், இவர், முதன்முறையாக வன்கலவி நெருக்கடி மையங்களை ஏற்படுத்தினார். இந்த மையங்கள் தனது வாடிக்கையாளர்களின் தனியுரிமையைப் பாதுகாப்பதில் ஈடுபட்டது.
# அன்னே பிரைட்

## தொழில்

அன்னே பிரைட், 1968 இல் பெண்ணிய செயல்பாட்டில் ஈடுபடத் தொடங்கினார். இவர் 1969 இல் தேசிய பெண்கள் அமைப்பில் சேர்ந்தார் இவர் 1970 முதல் 1976 வரை இந்த அமைப்பின் தேசிய செய்திமடலான 'டு இட் நெள' இன் ஆசிரியராகப் பணியாற்றினார். 1975 முதல் 1977 வரை, இவர் இந்த இதழின் இயக்குநர்கள் குழுவில் இருந்தார்.  
இந்த அமைப்பின் செயற்பாட்டாளராக, 1977 இல் பிட்ஸ்பர்க்கில் வன்முறைக்கு எதிரான பேரணியில் இவர் படித்த நினைவுச் சின்னத்தில் " டேக் பேக் தி நைட் " என்ற வார்த்தையைப் பயன்படுத்தினார்.  
பிரைட், கே.என்.ஒ.டபிள்யு,இன்க் நிறுவனத்தை நிறுவியவர் ஆவார். இது பெண்ணியக் கண்ணோட்டங்களை வெளியிட வேலை செய்தது. 1977 ஆம் ஆண்டில், பிரைட் பத்திரிகை சுதந்திரத்திற்கான மகளிர் நிறுவனத்தின் கூட்டாளியாக ஆனார்.  
இவர், 1974 இல் பிட்ஸ்பர்க் ஆக்ஷன் அகென்ஸ்ட் ரேப் என்ற உலகின் முதல் கற்பழிப்பு நெருக்கடி மையங்களில் ஒன்றை உருவாக்க உதவினார். பின்னர் 1976 இல் தொடங்கி அந்த நிறுவன ஊழியர்களின் ஒரு பகுதியாக ஆனார். 1980 ஆம் ஆண்டில், ஒரு கற்பழிப்பு விசாரணையின் போது, பாதுகாப்பு வழக்கறிஞருக்கு ரகசியத்தன்மையைக் காரணம் காட்டி, வாடிக்கையாளர் நேர்காணல் குறிப்புகளை வழங்க பிரைட் மறுத்துவிட்டார்,
# அன்னே பிரைட்

## தனிப்பட்ட வாழ்க்கை

பிரைட் 1942 இல் அன்னே ஹகெட்டாக பிறந்தார் இவர் 16 வயதில் எட்வின் குர்ல்ஃபிங்கை மணந்தார், ஆனால், இவரது கணவர் பிரிந்து சென்றதும், விவாகரத்துக்கு முன்பே, தனது பெயரை மீண்டும் ஹகெட் என்று தனது குடும்பப் பெயராக மாற்ற விரும்பினார். இருப்பினும், அன்னே பிரைட்டின் தந்தை தனது பெயரை பெண்கள் இயக்கத்துடன் இணைக்க விரும்பவில்லை. அதனால், 1977 இல் எட்வினிடமிருந்து பிரிந்த பிறகு, இவர் தனது பெயரை பிரைட் என்று மாற்றிக்கொண்டார். இவர்களுக்கு இரண்டு குழந்தைகள் இருந்தனர்.  
பிரைட் 1989 இல் கருப்பை புற்றுநோயால் கண்டறியப்பட்டார் இவர் ஏப்ரல் 24, 1990 அன்று வெஸ்ட் பென் மருத்துவமனையில் புற்றுநோயுடன் போராடி இறந்தார்.
# பெண்களுக்கான மரியாதை தேசிய பிரச்சாரம்

**பெண்களுக்கான மரியாதை தேசிய பிரச்சாரம் (Honour for Women National Campaign)** என்பது பெண்களுக்கு எதிரான வன்முறையை முடிவுக்குக் கொண்டுவருவதற்காக இந்தியாவில் ஏற்படுத்தப்பட்ட ஒரு நாடு தழுவிய இயக்கம் ஆகும். இந்த இயக்கம் 2009 ஆம் ஆண்டில் பெண்கள் உரிமை ஆர்வலரான மானசி பிரதான் என்பவரால் நிறுவப்பட்டது  
, கீதா சந்திரன், சபனா ஆசுமி, கமலா பாசின் மற்றும் மீனாட்சி கோபிநாத் - 2017 இல்புது தில்லி நிர்பயா சமரோ விழாவில் பங்கேற்றவர்கள்.]]
ஓ.வொய்.எஸ்.எஸ். பெண்கள் என்ற அமைப்பின் கீழ் தொடங்கப்பட்ட இந்த இயக்கம், 2012 டெல்லி கூட்டுப் பலாத்கார சம்பவத்திற்குப் பிறகு வலுப்பெற்றது.
# பெண்களுக்கான மரியாதை தேசிய பிரச்சாரம்

## பணி

இந்தியாவில் பெண்களுக்கு எதிரான வன்முறையை முடிவுக்குக் கொண்டு வருவதும், நாட்டில் உள்ள அனைத்து பெண்களுக்கும் பொருளாதார, சமூக மற்றும் அரசியல் நீதியைப் பாதுகாப்பதே இந்த இயக்கத்தின் முக்கிய நோக்கமாகும்.
# பெண்களுக்கான மரியாதை தேசிய பிரச்சாரம்

## மூலோபாயம்

இந்தியாவில் பெண்களுக்கு எதிரான வன்முறை அச்சுறுத்தலை எதிர்த்துப் போராட இந்த இயக்கம் பல முனை உத்திகளைப் பயன்படுத்துகிறது. பெண்கள் மீதான அட்டூழியங்களை எதிர்த்துப் போராடுவதற்கான சட்ட மற்றும் நிறுவன விதிகள் குறித்த விழிப்புணர்வை ஏற்படுத்துவதற்காக பல வழிகளில் செயல்படுகிறது. அதாவது பெண்கள் உரிமை குறித்த விழிப்புணர்வு மையங்கள், பெண்கள் உரிமை விழா, பெண்கள் உரிமைக் கூட்டங்கள், பெண்கள் உரிமை இலக்கியங்கள், ஒலி-ஒளி காட்சிகள், தெரு நாடகங்கள் போன்றவற்றைப் பயன்படுத்துகிறது.  
மறுபுறம், இது பொதுக் கருத்தைத் திரட்டுவதன் மூலம் அரசுக்கு அழுத்தம் கொடுக்கிறது. மேலும், பெண்களுக்கு எதிரான வன்முறையைக் கட்டுப்படுத்த நிறுவன மாற்றங்கள் மற்றும் சீர்திருத்த நடவடிக்கைகளுக்காக நீடித்த பிரச்சாரத்தை மேற்கொள்கிறது.
# பெண்களுக்கான மரியாதை தேசிய பிரச்சாரம்

## கோரிக்கை சாசனம்

இந்தியா முழுவதிலும் உள்ள பங்குதாரர்களை உள்ளடக்கிய தேசிய மற்றும் மாநில அளவிலான கருத்தரங்குகள், பயிலரங்குகள் மற்றும் ஆலோசனைகளை உள்ளடக்கிய நான்கு வருட நீண்ட முயற்சிக்குப் பிறகு, இந்த இயக்கம் 'பெண்களுக்கு எதிரான வன்முறையை முடிவுக்குக் கொண்டுவருதல்' : 'ஒரு தேசிய சாலை வரைபடம்' என்ற வரைவைக் கொண்டு வந்தது.  
இந்த வரைவை முழுமையாக ஆய்வு செய்த துணைக் குழுவின் பரிந்துரையின் பேரில், மாநில அரசுகளின் மட்டத்தில் விரைவில் செயல்படுத்தக்கூடிய நான்கு அம்ச கோரிக்கை சாசனத்தில் இந்த அமைப்பு கவனம் செலுத்துவது என்று முடிவு செய்யப்பட்டது. நான்கு அம்ச கோரிக்கை சாசனம் செயல்படுத்தப்படுவது உறுதிசெய்யப்பட்டவுடன், இந்த சமூக இயக்கம் இன்னும் விரிவான நிர்வாக, நீதித்துறை மற்றும் காவல்துறை சீர்திருத்தங்களுக்கு அழுத்தம் கொடுக்கும். இதன் மூலமாக அடுத்த கட்டத்திற்கு செல்ல முடியும் என்று எதிர்பார்க்கப்படுகிறது.
# பெண்களுக்கான மரியாதை தேசிய பிரச்சாரம்

## நான்கு-புள்ளி சாசனம்

1. மது வியாபாரத்தை முழுமையாக கட்டுப்படுத்த வேண்டும்.  
2. கல்வி பாடத்திட்டத்தின் ஒரு பகுதியாக பெண்களுக்கான தற்காப்பு பயிற்சி கொடுக்கப்பட வேண்டும்.  
3. ஒவ்வொரு மாவட்டத்திலும் பெண்கள் பாதுகாப்புக்காக சிறப்புக் காவல் படை அமைக்க வேண்டும்.  
4. ஒவ்வொரு மாவட்டத்திலும் விரைவு நீதிமன்றம், சிறப்பு விசாரணை மற்றும் வழக்கு விசாரணை பிரிவு ஏற்படுத்தப்பட வேண்டும்.
# லீலா கோகோய்

**டாக்டர் லீலா கோகோய்** (*Dr. Lila Gogoi*) ஒரு எழுத்தாளர், கல்வியாளர் மற்றும் வரலாற்றாசிரியர் ஆவார். அவர் அசாம் துறையின் துறைத்தலைவராக டிப்ருகட் பல்கலைக்கழகம் மற்றும் அஸ்ஸாம் வரலாற்று மற்றும் பழங்கால ஆய்வுகள் துறையின் கெளரவ இயக்குநராக இருந்தார். 1994 அமர்வில் அசாமிய இலக்கிய மன்றம் தலைவராகவும் இருந்தார்.
# லீலா கோகோய்

## வேலை

இலக்கியம்: சொந்தரா (1954), கார சியலோர் பியா (1954), பொன்கனார் சபோன் (1955), கொரோகோர் முகுதா (1957), டோகைட் கோன் (1957), கோப்லிங் சிகா ரயில் (1959), ரங்மானோர் கதா (1963), நீலகமோர் சித்தி (1963) , பெய்பெரிங் சித்தி (1976), பிருகுடர் பருவார் பியா (1977, 1978), பிசேசு கி லிகிம் (1978), கெர்கேரி பேருந்து (1981), பிகுகீத் அரு பாங்கோசா, கிதி மலாங்கா(1964), ஆசாமிய லோக சாகித்யர் ருப்ரேகா (1968).  
வரலாறு: புரஞ்சியே பராசா நகர் (1957), கெருவா டினோர் கோதா (1957), லச்சித் போர்புகன் (1960), அகொம் சாதி அரு ஆசாமிய சமசுகிருதி (1961), சிமந்தர் மதி அரு மனு (1963), சாகித்ய-சமசுகிருதிர் புராஞ்சி (1972), அசாமொர் சமசுகிருதி (1982) ,
The Buranjis, historical literature of Assam:a critical survey(1986), The Tai Khamtis(1971), The Tai Khamtis of the North East(1990), The History of the system of Ahom Administration(1991), பெலி மார்கோல் (1983), புரஞ்சியே கதா கோய் (1991)
# லீலா கோகோய்

## நினைவுச்சின்னங்கள்

டிப்ருகட் பல்கலைக்கழகம் விடுதி டாக்டர் லீலா கோகோய்க்கு அர்ப்பணிக்கப்பட்டுள்ளது. விடுதியின் பெயர் 'லீலா கோகோய் நினைவு கோபிசாக் சத்ரா நிவாசு' ஆகும்.
# மனிசா சிரோத்ரா

**மனிசா சிரோத்ரா,** (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில் தங்கப் பதக்கத்தையும் பெற்றுள்ளார்.  
மனிசாவின் தந்தை, யூகோ வங்கியின் தலைமைவராக இருந்துள்ளதால், வங்கி மற்றும் நிதி மேலாண்மைகளில் இவருக்கு ஈடுபாடும், ஆர்வமும் இருந்தது. எனவே 1998 ஆம் ஆண்டு யூபிஎஸ் வங்கியில் பணிக்கு சேர்ந்து2011 ஆம் ஆண்டு, நவம்பர் மாதம் அங்கிருந்து ராஜினாமா செய்வதற்கு முன்பாக வரை, அதன் இந்திய பிரிவிற்கு தலைவர் மற்றும் நிர்வாக இயக்குநராகப் பணியாற்றியுள்ளார். பல்வேறு தனியார் நிறுவன முதலீட்டுகளை கையாண்டு, கையகப்படுத்தி, மேலாண்மை செய்துள்ளார். அதன்மூலம், தி வால் ஸ்ட்ரீட் ஜேர்னல் பத்திரிகையில் 'கவனிக்கப்படவேண்டிய சிறந்த 50 உலகப் பெண்களில்' ஒருவராக பட்டியலிடப்பட்டுள்ளார். இலண்டன் பொருளியல் பள்ளியிலும்,பொருளாதாரத்தில் பட்டம் என இரட்டைப் பட்டம் பெற்ற மனிசா, தனது முதலீட்டு வங்கி வாழ்க்கையை லண்டனில் உள்ள ஏஎன்இசட் கிரைண்ட்லேஸ் என பெருநிறுவன வங்கியில், 1992 ஆம் ஆண்டு தொடங்கியுள்ளார். 1994 ஆம் ஆண்டு வரை அங்கு பணியாற்றின அவர், 1996 ஆம் ஆண்டு வரை, பார்க்லேஸ் வங்கியின் வட இந்திய செயல்பாடுகளுக்கு தலைவராக பணியாற்றியுள்ளார்.  
மனிசா, 2010 ஆம் ஆண்டில், உலகப் பொருளாதார மன்றத்தால் வளரும் இளம் உலகத் தலைவராக கௌரவிக்கப்பட்டுள்ளார். மேலும் 2008 ஆம் ஆண்டில் ஃபோர்ப்ஸ் பத்திரிகையால் "ஆசியாவில் கவனிக்கப்படவேண்டிய பதினைந்து பெண்களில்" ஒருவராகவும், வருடாந்திர வால் ஸ்ட்ரீட் ஜர்னல் கணக்கெடுப்பில் "கவனிக்கப்படவேண்டிய ஐம்பது பெண்களில்" ஒருவராகவும் பட்டியலிட்டுள்ளார். 2007 ஆம் ஆண்டில் இருந்து தொடர்ந்து ஐந்து ஆண்டுகளாக பிசினஸ் டுடே பத்திரிகையில் “இந்தியாவில் வணிகத்தில் மிகவும் சக்திவாய்ந்த இருபத்தைந்து பெண்கள்” என்ற பட்டியலிலும், 2014 ஆம் ஆண்டில் பார்ச்சூன் இந்தியாவின் “வணிகத்தில் ஐம்பது சக்திவாய்ந்த பெண்கள்” என்ற பட்டியலிலும் இடம்பெற்றுள்ளார்.  
மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும் அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.  
மனிசா, டாய்ச் வங்கியின்(முதலீட்டு வங்கி) நிர்வாக இயக்குநரும் தலைவருமான சஞ்சய் அகர்வாலை மணந்துள்ளார்.
# நாசிக் திராட்சை

திராட்சை தோட்டம்.]]  
**நாசிக் திராட்சை** என்பது நாசிக் மாவட்டத்தில் உற்பத்தி செய்யப்படும் ஒரு வகை திராட்சை ஆகும். இது " இந்தியாவின் திராட்சை தலைநகரம்" என்று அழைக்கப்படுகிறது. நாசிக்கில், நாட்டின் மொத்த திராட்சை ஏற்றுமதியில் பாதிக்கும் மேலான பங்களிப்பை வழங்குகிறது.
# நாசிக் திராட்சை

## உற்பத்தி

"இந்தியாவின் திராட்சை தலைநகரம்" என்று அழைக்கப்படும் நாசிக், நாட்டின் முன்னணி திராட்சை உற்பத்தி பகுதியாக உள்ளது. 2015 நிலவரப்படி சுமார் 1.75 லட்சம் ஹெக்டேர் நிலத்தில் திராட்சை சாகுபடி செய்யப்படுகிறது. ஒரு ஹெக்டேருக்கு 20 டன் என்ற அளவில் 10 லட்சம் டன் திராட்சை உற்பத்தி செய்யப்படுகிறது. சுமார் 8,000 ஏக்கரில் திராட்சை ஒயின் வகைகள் பயிரிடப்படுகிறது. நாசிக் மாவட்டத்தில் திராட்சை உற்பத்தி பகுதிகளாக கல்வன், பெயின்ட் இகத்புரி, சின்னார், நிபாத், யோலா, நந்த்கான், சதானா, சுர்கானா, திண்டோரி, மாலேகான் ஆகும்.
# நாசிக் திராட்சை

## ஏற்றுமதி

உலக நாசிக் திராட்சை ஏற்றுமதியில் இந்தியாவின் பங்கு 55 சதவீதமாக உள்ளது. இதில் மகாராட்டிரா மாநிலத்தின் பங்கு 75 சதவீதம் ஆகும். நாசிக் திராட்சை ஏற்றுமதி 2003-ல் சுமார் 4,000 டன்னிலிருந்து 2013-ல் 48,000 டன்னாக அதிகரித்தது. 2014-ல் ஏற்றுமதி மேலும் 65,000 டன்களுக்கும் அதிகமாக அதிகரித்தது. ஏற்றுமதியில் பாதி நெதர்லாந்தை சார்ந்துள்ளது. ஜெர்மனி, ஐக்கிய இராச்சியம் மற்றும் பெல்ஜியம் ஆகியவை அடுத்த முக்கிய இடங்களில் உள்ளன. 2013-14-ல் உருசியாவும் சீனாவும் நாசிக் திராட்சையின் முக்கிய சந்தைகளாக உருவெடுத்தன.
# நாசிக் திராட்சை

## புவிசார் குறிப்பு

நாசிக் திராட்சை 2010-11ஆம் ஆண்டில் புவியியல் சார்ந்த குறியீட்டினைப் பெற்றது. இது பொருட்களின் புவியியல் குறியீடுகள் (பதிவு மற்றும் பாதுகாப்பு) சட்டம், 1999 கீழ் இந்தியாவில் பதிவுசெய்யப்பட்டது.
# பாட் பட்டு

**பாட் பட்டு** அல்லது **வெள்ளை பேட் பட்டு**, **அசாமின் மல்பெரி பட்டு** (ஆங்கிலம்: *Pat silk*; அசாமிய் மொழி: পাট েচম) என்பது இந்தியாவின் அசாமில் உள்ள உள்நாட்டு பட்டு வகையாகும். இது பொதுவாக ஒளிர் வெள்ளை அல்லது வெள்ளை நிறத்தில் இருக்கும். இதன் துணியினை நிழலில் உலர்த்த வேண்டும். *பாட் பட்டுப்புழுவின்* விருப்பமான உணவாக *நுனி* (வெள்ளை மல்பெரி செடி: *மோரஸ் ஆல்பா*) இலைகள் உள்ளது. பட்டு இழை இயற்கையான வெள்ளை நிறத்தைக் கொண்டுள்ளது. இதன் ஆயுள் மற்றும் பளபளப்பான அமைப்புக்காக அறியப்படுகிறது. பேட் பட்டு, மற்ற அசாம் பட்டுகளைப் போலவே, மேகேலா, சடோர் மற்றும் பிற ஜவுளி தயாரிப்புகளில் பயன்படுத்தப்படுகிறது.  
ஆயிரக்கணக்கான ஆண்டுகளாகத் தேர்ந்தெடுக்கப்பட்ட இனப்பெருக்கத்தின் விளைவாக, உள்நாட்டுப் பட்டு அந்துப்பூச்சிகள் இனப்பெருக்கத்திற்காக மனிதர்களை நெருக்கமாகச் சார்ந்துள்ளது. காட்டுப் பட்டு அந்துப்பூச்சிகள் தங்கள் கொல்லைப்படுத்தப்பட்ட உறவினர்களிடமிருந்து வேறுபட்டவை (தேர்ந்தெடுக்கப்பட்ட இனப்பெருக்கம் செய்யப்படவில்லை); பட்டு உற்பத்தியில் இவை வணிக ரீதியாகச் சாத்தியமானவை அல்ல.  
இந்தியாவில், கருநாடகம், ஆந்திரப் பிரதேசம், மேற்கு வங்காளம், தமிழ்நாடு மற்றும் ஜம்மு காஷ்மீர் ஆகியவை மல்பெரி பட்டு உற்பத்தி செய்யும் முக்கிய மாநிலங்களாகும். இவை நாட்டின் மொத்த மல்பெரி மூல பட்டு உற்பத்தியில் 92% ஆகும். நாட்டில் உற்பத்தி செய்யப்படும் 14,000 மெட்ரிக் டன் பட்டு உற்பத்தியில் கருநாடகாவில் 9,000 மெட்ரிக் டன் மல்பெரி பட்டு உற்பத்தி செய்கிறது. இதனால் நாட்டின் மொத்த மல்பெரி பட்டு உற்பத்தியில் கிட்டத்தட்ட 70% பங்களிக்கிறது. கர்நாடகாவில் மைசூர் மாவட்டத்தில் பட்டு அதிகளவில் விளைகிறது. கர்நாடகாவில் மல்பெரி பட்டு உற்பத்தியானது மைசூர் பட்டு என்றும், பாட் பட்டு அசாமில் மல்பெரி பட்டு ஆகும்.  
அசாமில் பட்டு வளர்ப்பு என்பது திபெட்டோ-பர்மன் கச்சாரி பழங்குடியினரால் பழக்கப்படுத்தப்பட்ட ஒரு பழங்காலத் தொழிலாகும்.
# மாளவிகா ஹரிதா

**மாளவிகா ஹரிதா**, இந்தியாவின் பெங்களூரூவைச் சேர்ந்த பெண் வணிக நிர்வாகியாவார். விளம்பரம் மற்றும் தகவல் தொடர்பு நிறுவனமான சாட்சி & சாட்சி ஃபோகசின் முன்னாள் தலைமை நிர்வாக அதிகாரியாக பணியாற்றியுள்ள இவர், தற்போது பிராண்ட் சர்க்கிள் என்ற நிறுவனத்தை தொடங்கி அதற்கு தலைமையேற்று நடத்தி வருகிறார். மாளவிகா, பெங்களூரு விளம்பர சங்கத்தின் தலைவராகவும் இருந்து வருகிறார்.
# மாளவிகா ஹரிதா

## ஆரம்ப வாழ்க்கை மற்றும் கல்வி

1978 ஆம் ஆண்டில் பெங்களூர்ப் பல்கலைக்கழகத்தில் தனது இளங்கலை படிப்பை முடித்துள்ள மாளவிகா, சம்பத் குமரன் & கோ என்ற நிறுவனத்தில் 1978 - 1979 ஆண்டுகளில், தனது தொழில் வாழ்க்கையை கணக்கு பதிவாளராகத் தொடங்கியுள்ளார். தொடர்ந்து 1982 ஆம் ஆண்டு இந்திய மேலாண்மை நிறுவனம் பெங்களூருவில் தனது சந்தைப்படுத்தல் மற்றும் நிதித்துறையில் நிபுணத்துவம் பெற்ற முகாமைத்துவத்தில் முதுகலை பட்டய படிப்பை முடித்துள்ளார், பின்னர் தனது பணிகளில் முழுமூச்சாக இயங்கி வந்த இவர், 2018 மற்றும் 2019 ஆண்டுகளில் அமெரிக்காவில் உள்ள கொலம்பியா வணிகப்பயிற்சி பள்ளியில், இணையவழி சந்தைப்படுத்துதல் பட்டய படிப்பை முடித்து வாடிக்கையாளர் ஈடுபாடு, சமூக ஊடகம், திட்டமிடல் மற்றும் பகுப்பாய்வு போன்றவைகளில் கவனம் செலுத்தியுள்ளார். மேலும் இந்திய மேலாண்மை நிறுவனம் பெங்களூருவில் கற்பித்தல் முறைகளில் நிர்வாகக் கல்வித் திட்டம் என்பதிலும் பட்டம் பெற்றுள்ளார்.
# மாளவிகா ஹரிதா

## தொழில்

இந்திய மேலாண்மை நிறுவனம் பெங்களூருவில் கணக்கியல் பயிற்சி மற்றும் முதுகலை வணிக மேலாண்மை படித்த பிறகு மாளவிகா, பெங்களூர் எச்எம்டி கடிகார நிறுவனத்தில் பணியில் சேர்ந்துள்ளார். பின்னர் முத்ரா கம்யூனிகேஷன்ஸ் நிறுவனத்தில் பணிபுரிந்த பிறகு, 1993 ஆம் ஆண்டில் சாட்சி நிறுவனத்தில் சேருவதற்கு முன்பு அவர் தனது சொந்த உள்துறை வடிவமைப்பு மற்றும் பொதி நிறுவனத்தை நடத்தியுள்ளார். மாளவிகா லண்டன், நியூசிலாந்து மற்றும் சிங்கப்பூரில் உள்ள சாட்சி & சாட்சி அலுவலகங்களில் சிறிதுகாலம் பயிற்சி பெற்றுள்ளார். மேலும் இந்தியாவில் உள்ள பல்வேறு முதுகலை மேலாண்மை மற்றும் தகவல் தொடர்பு நிறுவனங்களில் விளம்பரம் மற்றும் வர்த்தக குறியீடு மேலாண்மை போன்றவைகளை கற்பித்து வருகிறார்.
# மாளவிகா ஹரிதா

## விருதுகளும் கௌரவங்களும்

இந்திய மேலாண்மை நிறுவனம், பெங்களூர் வழங்கும் சிறப்புமிக்க முன்னாள் மாணவர் விருதைப் பெற்ற முதல் பெண் மாளவிகா ஆவார். உலகமயமாக்கல் குறித்த லண்டன் ஸ்கூல் ஆஃப் எகனாமிக்ஸில் லார்ட் மேகநாத் தேசாய் கீழ் சிறப்பு திட்டத்திற்காக பிரித்தானிய அரசாங்கத்தால் தேர்ந்தெடுக்கப்பட்ட முதல் குருகுல வகைப்பாட்டு அறிஞர்களில் இவரும் ஒருவர். ஐஐஎம்பியில் நிறுவன தின விரிவுரையை வழங்கிய முதல் பெண்மணி என்ற பெருமையையும் மாளவிகா பெற்றுள்ளார்.
# வினிதா பாலி

**வினிதா பாலி,** 1955 ஆம் ஆண்டு இந்தியாவின் பெங்களூருவில் பிறந்த இவர், பிரிட்டானியா தொழில் நிறுவனங்களின் நிர்வாக இயக்குநராக பணிபுரிந்த பெண் தொழிலதிபராவார்.
# வினிதா பாலி

## கல்வி

1975 ஆம் ஆண்டில், டெல்லி பல்கலைக்கழகத்தில் பெண்களுக்கான சீமாட்டி சிறீ ராம் கல்லூரியில் பொருளாதாரத்தில் இளங்கலை<nowiki/>ப் பட்டம் பெற்றுள்ளார். பின்னர் ஜம்னாலால் பஜாஜ் மேலாண்மை ஆய்வு நிறுவனத்தில் முதுகலை வணிக மேலாண்மை பட்டமும் பெற்றுள்ளார். அமெரிக்காவில் உள்ள மிச்சிகன் மாநில பல்கலைக்கழகத்தில் கல்வி உதவித்தொகை பெற்று பயின்றுள்ளார். ஐக்கிய நாடுகளின் தலைமையகத்தில் சிறிது காலம் பயிற்சியாளராக பணிபுரிந்துள்ளார்.
# வினிதா பாலி

## தொழில்

வோல்டாஸ் நிறுவனத்தில் முதன்முதலாக தனது வேலையைத் தொடங்கியுள்ள வினிதா, அங்கு குளிர்பான தொழிற்சின்னமான ரஸ்னாவை இந்தியா முழுவதும் அறிமுகப்படுத்துவதில் பணியாற்றினார். மேலும் கேட்பரி நிறுவனத்தின் இந்தியப் பிரிவில் பதினான்கு ஆண்டுகளாக பணியாற்றியுள்ளார்., இந்தியா<nowiki/>விலும் ஆப்பிரிக்காவிலும் அந்நிறுவனத்தின் வியாபாரச்சந்தைகளை விரிவுபடுத்தினார். 1994 ஆம் ஆண்டில், கோகோ கோலா வினிதாவை, அந்நிறுவனத்தின் சந்தைப்படுத்தல் இயக்குநராக நியமித்தது, பின்னர் லத்தீன் அமெரிக்காவின் சந்தைப்படுத்தல் துணைத் தலைவராக நியமிக்கப்பட்டார். அந்நிறுவனத்தில் பணிபுரிந்த ஒன்பது ஆண்டுகளில், கார்ப்பரேட் வியூக குழுவின் துணைத் தலைவராகவும் பணியாற்றியுள்ளார். அவர் 2003 ஆம் ஆண்டில் கோகோ கோலா நிறுவனத்தை விட்டு வெளியேறி, ஜிமான் குழுமத்தின் அட்லாண்டா பணியிடத்தில் முதன்மை மற்றும் வணிக உத்தியின் தலைவராக பணிபுரிந்துள்ளார்.  
2005 ஆம் ஆண்டில் ஜிமான் குழுமத்தின் இருந்து விலகி, இந்திய உணவு நிறுவனமான பிரிட்டானியா நிறுவனத்தில் நிர்வாக இயக்குநராக இணைந்துள்ளார். 2016 ஆம் ஆண்டில் அதன் தலைமை நிர்வாக அதிகாரியாக பதவியேற்றுள்ளார். அவரது வழிகாட்டுதலின் கீழ், பிரிட்டானியாவின் வருவாய் மூன்று மடங்கு அதிகரித்து $841 மில்லியனாக இருந்தது குறிப்பிடத்தக்கது. அதே ஆண்டில், அவர் பிரிட்டானியா ஊட்டச்சத்து அறக்கட்டளையை நிறுவி, அதன்மூலம் இந்திய பள்ளி மாணவர்களுக்கு வலுவூட்டப்பட்ட பிஸ்கட்களை விநியோகிப்பதன் மூலம் குழந்தைகளின் ஊட்டச்சத்து குறைபாட்டை எதிர்த்துப் போராட உதவியுள்ளார். இந்த அறக்கட்டளையின் வழியாக அவர் செய்த பணிக்காக கார்ப்பரேட் சமூகப் பொறுப்பு விருதையம் வென்றுள்ளார்.. 2011 ஆம் ஆண்டில், ஃபோர்ப்ஸ் தனது பத்திரிகையில் "ஆசியாவின் ஐம்பது சக்தி வாய்ந்த வணிகப் பெண்கள்" பட்டியலில் வினிதாவின் பெயரையும் சேர்த்திருந்தது. மேம்படுத்தப்பட்ட ஊட்டச்சத்துக்கான உலகளாவிய கூட்டணியின் (GAIN) இயக்குநர்கள் குழுவின் தலைவராகவும் வினிதா இருந்து வருகிறார்.
# ஹினா ஷா

பரிசளிப்பு விழாவில் ஹினா ஷா]]  
**ஹினா ஷா**, இந்தியாவின் குஜராத்தைச் சேர்ந்த தொழில்முனைவோரும் வணிக நிறுவன தலைவருமாவார். இவர், 1986 ஆம் ஆண்டு அகமதாபாத்தில் நிறுவப்பட்ட, தொழில்முனைவு மற்றும் தொழில் மேம்பாட்டுக்கான சர்வதேச மையம் என்ற இலாப நோக்கற்ற தன்னார்வ அமைப்பின் நிறுவனரும் இயக்குநருமாவார். இவரின் தொழில் முனைவோருக்கான அமைப்பின் சேவைக்காகவும், பொருளாதார வளர்ச்சிக்கான பங்களிப்பிற்காகவும் அப்போதைய இந்தியக் குடியரசுத் தலைவரான பிரதிபா பாட்டில் அவர்களால் வழங்கப்பட்ட நாரி சக்தி விருது , பாரத் ஜோதி விருது, டைட்டன் பி மோர் லெஜண்ட் பட்டம் மற்றும் சிறந்த திட்ட மேலாண்மை நிறுவனத்திற்கான விருது போன்றவைகளை பெற்றுள்ளார்.
# ஹினா ஷா

## பெண்களுக்கான அதிகாரம்

1976 ஆம் ஆண்டு பிளாஸ்டிக் பொதி கட்டுதல் துறையில் தனது வாழ்க்கையைத் தொடங்கியுள்ளார்.
விதவைகளுடனான சந்திப்பில் ஹினா ஷா]]
1986 ஆம் ஆண்டில், தொழில்முனைவு மற்றும் தொழில் வளர்ச்சிக்கான சர்வதேச மையத்தைத் தொடங்யுள்ளார். ஷாவின் "பெண்களுக்கான தொழில்முனைவோர் மேம்பாட்டுத் திட்டம்", குஜராத்தைச் சேர்ந்தஇருபத்தைந்து பெண்களுடன் தொடங்கப்பட்டது, அவர்களில் பதினாறு பெண்கள் பாரம்பரியமற்ற வணிக நிறுவனங்களை நிறுவியுள்ளனர். 2011 ஆம் ஆண்டு வரையில் அந்நிறுவனங்கள் இயங்கிக்கொண்டுதான் இருந்தன. வணிகத்தில் இருந்தன. மேலும் இந்த மையம் உலகெங்கிலும் சிறு, குறு தொழில் துறையில் விரிவாக பெண்களுக்காக செயல்பட்டு வருகிறது, பாலின பிரச்சினைகளில் கூர்மையாக கவனம் செலுத்துவதன் மூலம் அப்பெண்களின் முயற்சிகளை உறுதிப்படுத்தியுள்ளது, மேலும் உற்பத்தி வளங்கள் மற்றும் வசதிகளில் தொழில்முனைவோரின் அணுகல் / கட்டுப்பாட்டை அதிகரிக்க முயற்சித்து வருகிறது.  
பங்களாதேஷ், லெசோதோ, போட்ஸ்வானா, கேமரூன், மலேசியா, பிலிப்பைன்ஸ், ஜோர்டான், இலங்கை, கயானா, ஐவரி கோஸ்ட் மற்றும் செயின்ட் கிட்ஸ் மற்றும் ஜாம்பியா நாடுகளில், பெண்களின் பொருளாதார அதிகாரமளிக்கும் உத்திகளைத் தொடங்குவதற்கும் நிறுவனமயமாக்குவதற்கும் தேவையான பல்வேறு திட்டங்களை வகுக்கவும், செயல்படுத்தவும், ஷா முக்கியப் பங்கு வகித்துள்ளார்.
# இன்ஜில்

**இன்ஜில்** இயேசுவின் (ஈசா) நற்செய்தியின் அரபுப் மொழி பெயர் ஆகும். இந்த *இன்ஜில்* இறைவனால் வெளிப்படுத்தப்பட்ட நான்கு இஸ்லாமிய புனித நூல்களில் ஒன்றாக குர்ஆனால் விவரிக்கப்படுகிறது, மற்றவை சபூர் (திருப்பாடல்கள்), தவ்ராத் ( தோரா ) மற்றும் குர்ஆன் ஆகும். *இன்ஜில்* என்ற வார்த்தை குர்ஆன், *ஹதீஸ்* மற்றும் முஸ்லீம்களின் ஆரம்பகால ஆவணங்களிலும் பயன்படுத்தப்படுகிறது, இது ஈஸா நபிக்கு அல்லாஹ்வால் குடுக்கப்பட்டா நூல் என்று முஸ்லீம்களில் நம்பப்படுகிறது.  
இஸ்லாமிய நூல்களில் காணப்படும் *இன்ஜில் (إنجيل)* என்ற அரபு சொல், இது சிரியாக் அராமிக் சொலனா *அவங்கலீயோன்* awongaleeyoon (ܐܘܢܓܠܝܘܢ) *பேஷிட்டா* என்ற (விவிலியத்தின் சிரியாக் மொழிபெயர்ப்பு) இல் காணப்படுகிறது,  
அடுத்தது கிரேக்க வார்த்தையான euangelion (Εὐαγγέλιον) வந்தது. கிரேக்க புதிய ஏற்பாட்டில், அதன் பொருள் "நல்ல செய்தி" (கிரேக்க வார்த்தையான"Εὐαγγέλιον", பண்டைய ஆங்கிலத்தில் "gōdspel", என்று மாற்றியாத்து
# இன்ஜில்

## நற்செய்தி பற்றி கூறும் திருக்குர்ஆன்

இன்ஜில் (நற்செய்தி) பற்றி கூறும் திருக்குர்ஆன் வசனங்கள்.
# வர்சா சில்பா

**வர்சா சில்பா** (*Varsha Shilpa*) என்பவர்கள் தோ தூனி சார் (2010), இஷாக்ஜாதே (2012), ஷுத் தேசி ரொமான்ஸ் (2013), தாவத்-இ-இஷ்க் (2014) போன்ற படங்களுக்கு ஆடை அலங்காரம் வடிவமைத்த இந்திய ஆடை வடிவமைப்பாளர்களில் ஒரு இணையினர். தோ தூனி சார் படத்திற்காகச் சிறந்த ஆடை வடிவமைப்பிற்கான பிலிம்பேர் விருதைப் இவர்கள் பெற்றனர். வயதான தம்பதிகளான ரிசி கபூர் மற்றும் நீது சிங் ஆகியோருக்கான இவர்களின் ஆடை வடிவமைப்பு சிறப்புப் பாராட்டைப் பெற்றது. பின்னர் இவர்கள் நடிகர் சுசாந்த் சிங் ராஜ்புத், பரினீதி சோப்ரா மற்றும் அறிமுக நடிகை வாணி கபூர் ஆகியோருக்காக *ஷுத் தேசி ரொமான்ஸ்* (2013) திரைப்படத்தில் ஆடை வடிவமைத்தனர். பரினீதி சோப்ரா அவர்களின் வழக்கமான ஆடை வடிவமைப்பாளரான இவர்கள் இஷாக்ஜாதே மற்றும் தாவத்-இ-இஷ்க் திரைப்படங்களிலும் இவருக்காக வடிவமைத்துள்ளனர்.
# வர்சா சில்பா

## அழகு நயப்புக் காட்சி

நடிகை ஹுமா குரேஷி, 29 திசம்பர் 2017 அன்று நடைபெற்ற குளிர்கால அழகு நயப்புக் காட்சியில் வடிவமைப்பாளர் ஜோடியான வர்ஷா வாத்வாவால் வடிவமைக்கப்பட்ட நள்ளிரவு நீல நிற உடைத் தொகுப்பினை அணிந்திருந்தார்.
# வர்சா சில்பா

## திரைப்படவியல்

- தி லாஸ்ட் லியர் (2007)
- க்ராஸி 4 (2008)
- தோ தூனி சார் (2010)
- இஷாக்ஸாதே (2012)
- சுத் தேசி காதல் (2013)
- தாவத்-இ-இஷ்க் (2014)
# வர்சா சில்பா

## விருதுகள்

| 2011 | சிறந்த ஆடை வடிவமைப்பிற்கான பிலிம்பேர் விருது | தூனி சார் செய் |
| --- | --- | --- |
| 2014 | சிறந்த ஆடை வடிவமைப்பிற்கான பிலிம்பேர் விருது | சுத் தேசி காதல் |
| 2014 | சிறந்த ஆடை வடிவமைப்பிற்கான திரை வாராந்திர விருது | சுத் தேசி காதல் |
# பத்மா யாஞ்சன்

இருந்து நாரி சக்தி விருது பெறுகிறார்]]
**பத்மா யாஞ்சன்** (*Padma Yangchan*) என்பவர் லடாக்கை சேர்ந்த ஒரு இந்தியத் தொழிலதிபர். இவர் ஆடை வடிவமைப்பாளராகப் பயிற்சி பெற்றார். பத்மா நம்சா உயர்தர உடையலங்காரம் மற்றும் நம்சா டைனிங்கின் உரிமையாளராக உள்ளார். மேலும் லடாக்கின் உள்நாட்டுக் கலை மற்றும் கைவினைப்பொருட்கள் மற்றும் உணவுக்குப் புத்துயிர் அளிப்பதில் பெயர் பெற்றவர். இவரது சாதனைகளைப் பாராட்டி நாரி சக்தி விருது வழங்கப்பட்டது.
# பத்மா யாஞ்சன்

## தொழில்

பத்மா யாஞ்சன் 1991-ல் இந்தியாவின் வட பகுதியான லடாக்கில் பிறந்தார்.இவர் சீமாட்டி சிறீ ராம் கல்லூரியில் தனது பட்டப்படிப்பை முடித்தார். தில்லி மற்றும் இலண்டனில் ஆடை வடிவமைப்பு படிப்பை முடித்தார். லடாக்கிற்குத் திரும்புவதற்கு முன், தில்லி, லண்டன் மற்றும் மும்பையில் உள்ள புகழ்பெற்ற பத்திரிகைகளில் பணிபுரிந்தார். இவரது வணிக கூட்டாளியான ஜிக்மெட் டிஸ்கெட் உடன், யாங்சான் 2016-ல் நாம்சா கோட்யூர் என்ற ஆடை நிறுவனத்தை நிறுவினார். இது பாரம்பரிய உள்ளூர் ஜவுளிகளான பஷ்மினா மற்றும் செம்மறி ஆடு (லடாக்கி: நம்பு), (லடாக்கி: குளு) யாக் மற்றும் ஒட்டகம் போன்ற கைவினை மேற்சட்டைகள் மற்றும் தொப்பிகளை உருவாக்கப் பயன்படுத்துகிறது. வெங்காயம், சூரியகாந்தி மற்றும் ரோஜாக்களைப் பயன்படுத்தி இந்நிறுவனம் சொந்தமாக ஆடைக்கான நிறங்களைத் தயாரிக்கிறது.  
2019-ல் இலண்டன் அழகு நய வாரத்தில் இந்த ஆடைகள் காட்சிப்படுத்தப்பட்டன. அனைத்துலக பெண்கள் நாளான 2022 அன்று, இவரது சாதனைகளைப் பாராட்டி குடியரசுத் தலைவர் ராம் நாத் கோவிந்த் நாரி சக்தி விருது வழங்கினார்.
# பிராக்சினஸ்

இவற்றின் இலைகள் எதிரடுக்கில் (அரிதாக மூன்று வட்ட அமைவு ) உள்ளன. மேலும் பெரும்பாலான இனங்கள் ஓலை வடிவ இலைகளோடு, எழு சிற்றிலைகள் கொண்டுள்ளன. இவற்றின் விதைகள் "இறகுள்ள விதைகள்" என அழைக்கபடுகின்றன. இதன் கனிகள் சமாரா எனப்படும் ஒரு வகை ஆகும்.
# பிராக்சினஸ்

## சொற்பிறப்பியல்

இந்த மரங்களின் பொதுவான ஆங்கிலப் பெயர், "ash" ஆகும். இது பழைய ஆங்கில *æsc* க்கு முந்தைய பெயராகும். இது மரத்திற்கான புரோட்டோ-இந்தோ-ஐரோப்பியனுடன் தொடர்புடையது. அதே சமயம் இந்தப் பொதுவான பெயர் இலத்தீன் மொழியில் பிர்ச் மரத்திற்கான சொல்லிலிருந்து உருவானது. இரண்டு சொற்களும் அந்தந்த மொழிகளில் " ஈட்டி " என்று பொருள்பட பயன்படுத்தப்படுகின்றன. ஏனெனில் இந்த மரமானது ஈட்டிக் கம்புகளை செய்ய ஏற்றதாக உள்ளது.
# சந்தியா தார்

**சந்தியா தார்** (*Sandhya Dhar*)(பிறப்பு 1980) என்பவர் இந்திய ஊனமுற்றோர் உரிமை இயக்க ஆர்வலர். சிறுவயதிலேயே பெருமூளை வாதம் நோயால் பாதிக்கப்பட்டு சக்கர நாற்காலியைப் பயன்படுத்துபவர். மாற்றுத்திறனாளிகளுக்கு ஆதரவாக 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். தார் 2020-ல் நாரி சக்தி விருது பெற்றார்.
# சந்தியா தார்

## தொழில்

சந்தியா தார் 1980ஆம் ஆண்டின் தொடக்கத்தில் ஜம்மு மற்றும் காஷ்மீரின் கோடைக்கால தலைநகரான ஸ்ரீநகரில் பிறந்தார். சில மாதங்களில் இவருக்குக் காய்ச்சல் ஏற்பட்டது. இது பக்கவாதத்திற்கு வழிவகுத்தது மற்றும் இவருக்குப் பெருமூளை வாதம் இருப்பது கண்டறியப்பட்டது. இவருடைய பெற்றோர்கள் இவரைக் கவனிப்பதில் முன்னுரிமை அளித்தனர். மேலும் இவர் இரண்டு ஆண்டுகளாக புது தில்லியில் உள்ள தீன்தயாள் உபாத்யாயா உடல் ஊனமுற்றோருக்கான நிறுவனத்திற்கு அனுப்பப்பட்டார். ஐந்து வயதில், இவர் உள்ளூர் பள்ளிக்குச் சென்றார். பின்னர் இவரது குடும்பம் ஜம்முவுக்கு குடிபெயர்ந்தது. இங்குப் பராமரிப்பு வசதிகள் சிறப்பாக இருந்தன. இவர் ஆதர்ஷ் ஷிக்ஷா நிகேதன் பள்ளியிலும் பின்னர் எம். தாசு பள்ளியிலும் பயின்றார்.  
தார் சக்கர நாற்காலியைப் பயன்படுத்துபவர். இவர் ஒரு ஊனமுற்றோர் உரிமை இயக்க ஆர்வலரானார். 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். இது ஊனமுற்றவர்களை ஆதரிக்கிறது மற்றும் ஊனமுற்ற ஆசிரியர்களால் கற்பிக்கப்படும் பாடங்களை வழங்குகிறது. 2022-ல், இந்த அமைப்பு 400க்கும் மேற்பட்ட ஊனமுற்ற குழந்தைகளுக்கு ஆதரவளித்தது.
# சந்தியா தார்

## விருது

2022ஆம் ஆண்டில், குடியரசுத் தலைவர் ராம்நாத் கோவிந்திடம் இருந்து 2020ஆம் ஆண்டிற்கான நாரி சக்தி விருதைப் பெற்றார்.
# சந்தியா தார்

## தேர்ந்தெடுக்கப்பட்ட படைப்புகள்

-
-
# நிவ்ருதி ராய்

**நிவ்ருதி ராய்** (*Nivruti Rai*)(பிறப்பு 1969 ) என்பவர் இன்டெல் இந்தியாவின் தலைவர் மற்றும் இன்டெல் வார்ப்பாலை சேவைகளின் துணைத் தலைவர் ஆவார். இவர் நாரி சக்தி விருது பெற்றுள்ளார்.
# நிவ்ருதி ராய்

## தொழில்

நிவ்ருதி ராய் 1969ஆம் ஆண்டு இந்தியாவின் உத்தரப் பிரதேச மாநிலத்தின் கோரக்பூரில் பிறந்தார். இவர் லக்னோ பல்கலைக்கழகத்தில் இளங்கலை பட்டம் பெற்றுள்ளார்.  
2022 வரை, இவர் இன்டெல் இந்தியாவின் தலைவராகவும், இன்டெல் வார்ப்பாலை சேவயின் துணைத் தலைவராகவும் இருந்தார். இக்காலத்தில் 7,000 பள்ளிகளில் 150,000 மாணவர்களுக்குப் பயிற்சி அளித்தார். டாட்டா தொழில்நுட்ப நிறுவனத்தின் இயக்குநர் குழுவிலும் சேர்ந்தார்.  
அனைத்துலக பெண்கள் நாளான 2022 அன்று, ராய் குடியரசுத் தலைவர் ராம்நாத் கோவிந்திடமிருந்து நாரி சக்தி விருதை, கர்நாடகாவைச் சேர்ந்த ஷோபா காஸ்தி உட்பட 28 பெண்களுடன் பெற்றார். கிராமப்புற அகன்ற அலை இணைய இணைப்பு மற்றும் குறைக்கடத்தி சில்லுகளில் புதுமைகளை மேம்படுத்துவதில் இவர் செய்த பணிக்காக அங்கீகரிக்கப்பட்டார்.
# சக்கி தாமசு

**சக்கி எல்சா** (*Sakhi Thomas*) என்பவர் இந்திய ஆடைகலன் வடிவமைப்பாளர் அல்லது ஆடை வடிவமைப்பாளர் ஆவார்.
# சக்கி தாமசு

## இளமை

சகி தனது பள்ளிப் படிப்பை சர்வோதயா பள்ளியிலும், பல்கலைக்கழகத்திற்கு முந்தைய படிப்பினை மார் இவானியோசு கல்லூரியிலும் முடித்தார். மேலும் வணிகவியலில் இளங்கலைப் பட்டம் பெற்றார்.  
சகி 2004ஆம் ஆண்டில் தனது ஆர்வம் காரணமாக பின்னலாடை வடிவமைப்பு மற்றும் தொழில்நுட்பத்தில் தேசிய உடையலங்கார தொழில்நுட்பக் கல்லூரியில் தனது இரண்டு ஆண்டு முதுகலைப் படிப்பை முடித்தார்.  
இவருடைய தொகுப்பு *'தி பிராக்ரன்ஸ் ஆப் எ ட்ரீம்*<nowiki/>' (மெஹக்-இ-க்வாப்) என்று 2004ஆம் ஆண்டு தேசிய உடையலங்கார தொழில்நுட்பக் கல்லூரியில் நடைபெற்ற நிட்வேர் வடிவமைப்பு கண்காட்சியில் காட்சிப்படுத்தப்பட்டது.
# சக்கி தாமசு

## தொழில்

சகி மோகன்லால், பிரகாஷ் ராஜ், மனிஷா கொய்ராலா, நயன்தாரா, திரிசா, திலீப், சிறீனிவாசன், நிவின் பாலி, துல்கர் சல்மான், பகத் பாசில், குஞ்சாக்கோ போபன், ஆசிப் அலி, சுராஜ் வெஞ்சரமூடு, மஞ்சு மேனன், பிஜூ மேனன், ஜோ வோன் உன்னி முகுந்தன், பிரதாப் கே போத்தன், கே. பி. ஏ. சி. இலலிதா, சித்திக், சைஜு குருப், அஜு வர்கீஸ், சுஹாசினி மணிரத்னம், சமீரா ரெட்டி, சம்விருதா சுனில், மம்தா மோகன்தாஸ், நித்யா மேனன், சுவேதா மேனன், மற்றும் ஆன் ஆகஸ்ட் மேனன் உள்ளிட்ட முன்னணி நடிகர்களுக்கு ஆடைகளை வடிவமைத்துள்ளார்.